**Ringevikar til barnehage**

**Osterøy kommune Lonevåg barnehage**

**Er du leiken og positiv? Då treng vi deg som ringevikar!**

Dei kommunale barnehagane på Osterøy søkjer engasjerte og fleksible ringevikarar.
Som vikar i barnehage er du viktig for barna og for kollegaene dine. Vi treng deg som er ein trygg vaksen, som kan engasjere deg i leiken til barna og leggje til rette for god leik og gode aktivitetar inne og ute. På ein vanleg arbeidsdag er det nokre praktiske oppgåver som og må gjerast. Vi er ute i allslags vêr.

 **Vi tilbyr:**

* Å bli ein del av eit godt arbeidsmiljø
* Du får opplæring og rettleiing i den barnehagen du startar
* Ein personleg og fagleg utviklande jobb. Barna er ulike, og vi utviklar oss både personleg og fagleg for å møte deira behov
* Løn etter tariff der omsorg for eigne barn og kan gje ansiennitet.

**Kvalifikasjonar:**

* Du tek ei utfordring og set deg raskt inn i nye arbeidsoppgåver
* Du tek initiativ og viser engasjement
* Du snakkar og forstår godt norsk
* Du har plettfri vandel som kjem fram ved innlevering av politiattest. Attesten kan ikkje vere eldre enn 3 månader.
* Det er ein fordel med erfaring frå barnehage, men det er ikkje eit krav

**Interessert?**

Vi treng vikarar som kan starte å arbeide snarast.

Om du ønskjer å arbeide litt eller mykje, i ein eller fleire barnehagar – ta kontakt med ein styrar! Fortel kven du er, og kvifor du har lyst til å arbeide som ringevikar, og så avtalar de tid for ein samtale og vegen vidare.